CELEX: 32011R1302
Language: mt
Date: 2011-12-09 00:00:00
Title: Regolament ta’ Implimentazzjoni tal-Kummissjoni (UE) Nru 1302/2011 tad- 9 ta’ Diċembru 2011 dwar il-klassifikazzjoni ta' ċerti prodotti fin-Nomenklatura Magħquda

14.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 330/15
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 1302/2011
      tad-9 ta’ Diċembru 2011
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ ta' prodotti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot u li tkun inħarġet mill-awtoritajiet tad-dwana tal-Istati Membri rigward il-klassifikazzjoni ta' prodotti fin-Nomenklatura Magħquda, iżda li ma tkunx skont dan ir-Regolament, tkun tista', għal perjodu ta' tliet xhur, tibqa’ tiġi invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-Kumitat tal-Kodiċi Doganali ma tax opinjoni saż-żmien iffissat mill-President tiegħu,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fin-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tkun tista' tibqa’ tiġi invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-9 ta’ Diċembru 2011.
         
            
               Għall-Kummissjoni, f'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Flixkun tal-plastik magħmul minn polietilen b'tapp u b'forma tal-bażi tonda.
                     Il-prodott għandu tul ta' madwar 20 ċm u jesa' nofs litru.
                     Il-prodott hu maħsub biex jiddaħħal fl-ispazju għall-flixken fir-roti, u huwa użat biex jinġarru x-xarbiet.
                     (Ara r-ritratt) (*)
                     
                  
                  
                     3923 30 10 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u tal-kliem użat fil-kodiċi NM 3923 , 3923 30  u 3923 30 10 .
                     Peress li l-prodott huwa flixkun tal-plastik b'tapp li m'għandux elementi oħra bħal pereżempju tazzi tax-xarbiet li jinqalgħu, u peress li huwa użat biex jinġarru x-xarbiet, ma jistax jiġi kkunsidrat bħala oġġett tal-mejda jew tal-kċina jew oġġett ieħor tad-dar tal-intestatura 3924 . Għaldaqstant, il-klassifikazzjoni taħt l-intestatura 3924  hija eskluża.
                     Peress li l-prodott huwa oġġett biex jinġarru jew jiġu ppakkjati l-prodotti, għandu għalhekk jiġi kklassifikat taħt l-intestatura 3923  (ara n-Noti ta' Spjega tas-Sistema Armonizzata tal-intestatura 3923 , punt (a) tal-ewwel paragrafu).
                  
               
            (*)  Ir-ritratt huwa purament għal skop ta' informazzjoni.